Lysestøl ble leder av ungdomsforbundet til Sosialistisk Folkeparti (SF), Sosialistisk Ungdomsforbund (SUF), i 1966. SF var på den tiden opptatt av utviklingen i Jugoslavia, og Lysestøl ble oppfordret til å sette seg inn i hvordan systemet med arbeiderselvstyret i landet fungerte. Etter et kort opphold i landet i 1967, fikk han et statlig årsstipend for å studere det økonomiske systemet der. I 1968 fikk han statsstipend for å studere det økonomiske systemet i Egypt, ved Universitetet i Kairo. Tilbake i Norge fortsatte han å engasjere seg i politikk, spesielt i palestinernes sak.